Nyeste Skilderie af Kiøbenhavn, 1822-12-07
J den occonomiske Correspondent No. 26 dette Aar, er anført i Henseende til Jnstitutet for Metalarbeidere: At om Søndag Formiddag fra Kl. 10 til 12 kunde, foruden Jnstitutets Elever, andre Professionister, saavidt Rummet vil tillade, nyde Underviisning i Tegning og afbenytte Jnstitutets Bøger, Tegninger, Modeller o. s. v.; at Jnstitutet bliver flittig besøgt, endog af Studerende og Officierer; at Jnstitutet har en ønskelig Fremgang, at Jnstitutet samler paa en Fond, at det Reiersenske Fond, det Classenske Fideicommis og Kjøbenhavns Magistrat give de betydeligste aarlige Bidrag; endelig at Redacteuren af Correspondenten endog giver sig den Ære at anmelde Dette til Metalarbeidernes Uddannelse og til den cultiverede Ungdoms Afbenyttelse, som have bestemt sig for en anden Levevei. - Jngen vil nægte, at Hensigten er god. (Dog er vel denne Uddannelse, hvortil vi ei have de raae Materialier, saa nyttig, som en Anden, hvortil vi have Materialierne i Landet?) Men kan vel nogensinde en god Hensigt gjøre en Gierning god, Fordi jeg har den gode Hensigt med at stiæle, derved at afhielpe et andet Menneskes Nødlidenhed, er min Gierning derfor god og tilladelig, eller fordi min Gierning paa en vis Tid, paa et vist Sted og under visse Omstændigheder er god og tilladelig, er samme Gierning derfor det ogsaa paa hver Tid, Sted, og under alle Omstændigheder. Fordi det er godt og nyttigt at dandse, naar jeg længe har haft stillesiddende Arbeide, er budet til Bryllup og har nogen Leilighed tilovers, er det derfor godt og nyttigt at dandse, naar uopsættelige vigtige Forretninger kalde mig til sig, at komme med stærkt lydende Jnstrumenter midt under Gudstjenesten i Kirken og slaae en Dands af, eller som nu ved siden af Guds Huse, at oprette en Metalarbeider-Kirke, derved tilsidesætte det Allervigtigste, den store Gud og hans Dyrkelse, ja foragte Ham og forlede en heel Mængde Mennesker, selv den cultiverede Ungdom, til at agte Fornøielser og jordiske Sager høiere end sin allervigtigste Uddannelse for Tid og Evighed? Dersom dette Jnstituts Øvelser paa ingen Maade kunde skee et Par Timer en Søgendag, saa kunde de dog skee efter Gudstjenesten, naar Aftensang var forbi. Og hvis de ei kunde gjælde for Søndageftermiddags Fornøielser, saa kunde disse Øvelser dog holdes hver anden Søndag efter Aftensang. Dersom disse Øvelser kan vedblive at holdes i Kjøbenhavn midt under den offentlige Gudstjeneste, saa kan, saavidt jeg skjønner, hver Kjøbstæds Jndvaanere med samme Ret, midt under Gudstjenesten, Mandfolkene holde Concertøvelser, og Fruentimrene Maler- og Tegnesvelser, og heele Landsbyeungdommen lade Kirken staae tom og et Sted i Kirkebyen holde Kardeøvelser eller Kardegilde; men kommer det saavidt, at Fornuft og Religion tilsidesættes offentlig for jordiske Sysler, og Mennesket efterhaanden dannes for sine Lysters og Fornøielsers Opfyldelse, saa bliver Mennesket afvant fra at blive og være det fornuftige Væsen, Han er skabt til, intet Godt bliver tilbage hos ham, Sandselighed, Dyriskhed, ja den grusomste Dyrenatur udklækkes i Ham, Robert Pierres Tider komme igjen, Jngen er sikker paa Liv, Lemmer, Eiendom, og det bliver en Jammer at leve iblandt Mennesker. T. M. B. Galskiøt.